PRITARTA

Klaipėdos miesto savivaldybės

tarybos 2013 m. d.

# sprendimu Nr. T2-

# 

**BIUDŽETO LĖŠŲ NAUDOJIMO SUTARTIS**

  Nr.

Klaipėda

Klaipėdos miesto savivaldybės administracija (toliau – Administracija), kodas 188710823, atstovaujama Administracijos direktorės Juditos Simonavičiūtės, veikiančios pagal Administracijos nuostatus, ir Lietuvos sunkiosios atletikos federacija (toliau – Organizacija), kodas 190685619 atstovaujama prezidento Arvydo Vaitkaus, veikiančio pagal Organizacijos įstatus, sudarė šią sutartį.

**I. SUTARTIES DALYKAS**

1. Šios sutarties dalykas yra 1-ojo iki 15 metų ir 11-ojo iki 17 metų Europos sunkiosios atletikos čempionatų pasiruošimo ir vykdymo 2013 metais Klaipėdoje programos dalinis finansavimas.

**II. ADMINISTRACIJOS TEISĖS IR PAREIGOS**

2. Administracija:

2.1. įsipareigoja iš dalies finansuoti šios sutarties 1 punkte nurodytos programos vykdymą ir atsižvelgdama į pateiktą Detalią išlaidų sąmatą, kuri yra neatskiriama sutarties dalis, per 10 darbo dienų pervesti lėšas į Organizacijos sąskaitą 120000 Lt (vieną šimtą dvidešimt tūkstančių litų);

2.2. teikia Organizacijai metodinę ir informacinę pagalbą rengiant atsiskaitymo dokumentus;

2.3. tikrina skirtų savivaldybės biudžeto lėšų naudojimo teisėtumą, ekonomiškumą, efektyvumą ir rezultatyvumą;

2.4. reikalauja pateikti savivaldybės biudžeto lėšų panaudojimo ataskaitas;

2.5. patikrinusi išmokėtų lėšų naudojimo teisėtumą, ekonomiškumą, efektyvumą, rezultatyvumą ir radusi pažeidimus, nustato terminą pažeidimams pašalinti. Jeigu Organizacija laiku nepašalina pažeidimų, Administracija turi teisę reikalauti grąžinti ne pagal paskirtį panaudotas lėšas ar nutraukti sutartį.

**III. ORGANIZACIJOS TEISĖS IR PAREIGOS**

3. Organizacija turi teisę gauti informacinę ar metodinę paramą rengdama ataskaitų dokumentus.

4. Organizacija įsipareigoja:

4.1. užtikrinti sutarties 1 punkte nurodytos programos įvykdymą iki 2013-12-31;

4.2. skirtas lėšas naudoti tik programai įgyvendinti Lietuvos Respublikos teisės aktų nustatyta tvarka, ekonomiškai, efektyviai ir rezultatyviai;

4.3. programą įgyvendinti pagal išlaidų sąmatą ir vykdant programą užtikrinti finansinių atsiskaitymo dokumentų teisėtumą;

4.4. programos įgyvendinimui skirtas lėšas laikyti atskiroje biudžeto lėšų sąskaitoje ir iš jos vykdyti atsiskaitymus;

4.5. programos reklaminėje medžiagoje nurodyti, kad programą finansuoja Administracija.

**IV. PAPILDOMOS SUTARTIES SĄLYGOS**

5. Organizacija, įvykdžiusi programą, per 20 darbo dienų privalo pateikti Administracijai ataskaitą apie faktinį lėšų panaudojimą ir numatytų tikslų įvykdymą.

6. Organizacija pateikia Administracijai biudžeto išlaidų sąmatos vykdymo apyskaitą ketvirčiais iki 10-os naujo ketvirčio dienos (forma Nr. 2) ir dokumentų (sąskaitų-faktūrų, žiniaraščių, aktų, sutarčių ir kt.) tinkamai patvirtintas kopijas.

7. Įgyvendinant programą išlaidų dydžiai gali būti paskirstyti kitaip nei planuota sąmatoje, tačiau faktinės išlaidos suminėje vienos išlaidų rūšies sąmatos eilutėje negali viršyti planuotų daugiau kaip 20 procentų. Šiuo atveju Organizacija teikdama numatytas ataskaitas, kartu privalo informuoti apie tai, dėl kokių priežasčių atsirado skirtumas tarp faktinių ir planuotų išlaidų dydžių.

8. Jeigu įgyvendinant programą išlaidų dydžiai bus paskirstyti kitaip nei planuota sąmatoje ir viršys nurodytą dydį, toks lėšų panaudojimas bus laikomas netinkamu.

9. Nepanaudotus programos vykdymui savivaldybės biudžeto asignavimus grąžinti į Administracijos sąskaitą iki 2013 m. gruodžio 21 d.

10. Sutartis įsigalioja nuo tos dienos, kai ją pasirašo abi sutarties Šalys ir galioja iki visiško įsipareigojimų įvykdymo.

11. Sutartis gali būti nutraukta šalių susitarimu, teisės aktų nustatyta tvarka.

12. Administracija gali vienašališkai nutraukti sutartį, kai:

12.1. nustatomi lėšų naudojimo pažeidimai (išskyrus 7 punkte nurodytą atvejį) ir Organizacija Administracijos nustatytu laiku jų nepašalina;

12.2. nustatoma, kad programai skirtas lėšas Organizacija naudoja ne pagal paskirtį;

12.3. Organizacija laiku nepateikia ataskaitų apie lėšų panaudojimą ar nevykdo kitų šia sutartimi nustatytų finansinių įpareigojimų;

12.4. paaiškėjus, kad Organizacija pateikė klaidingus duomenis, kurių pagrindu buvo skirtos savivaldybės biudžeto lėšos.

13. Nutraukus sutartį vadovaujantis šio straipsnio 12 punktu, Organizacija privalo į sutartyje nurodytą sąskaitą grąžinti visas šios sutarties pagrindu išmokėtas lėšas.

14. Siekdama pakeisti sudarytą sutartį, Organizacija privalo pateikti motyvuotą prašymą, kuriame turi būti nurodytos priežastys, sąlygojančios būtinybę keisti sutartį, bei pateikti siūlomų pakeisti sutarties priedų projektus. Jei sutarties priedų duomenys nesikeičia – priedų projektų pateikti nereikia.

15. Susitarimas dėl sutarties pakeitimo pasirašomas per 10 darbo dienų nuo Administracijos sprendimo priėmimo dienos.

**V. BAIGIAMOSIOS NUOSTATOS**

16. Ši sutartis sudaryta lietuvių kalba 2 (dviem) egzemplioriais, kurių kiekvienas turi vienodą juridinę galią.

17. Šios sutarties neatskiriama dalis yra Detali programos išlaidų sąmata (pridedama).

18. Ginčai dėl šios sutarties vykdymo sprendžiami šalių susitarimu, o nesusitarus – Lietuvos Respublikos įstatymų nustatyta tvarka.

**VI. ŠALIŲ PARAŠAI IR JURIDINIAI REKVIZITAI**

|  |  |
| --- | --- |
| **Administracija**  Klaipėdos miesto savivaldybės administracija  Liepų g. 11, 91502 Klaipėda  Tel. (8 46) 39 60 66  Kodas 188710823  A. s. LT 93 7180 5000 0013 0506  AB Šiaulių bankas  Savivaldybės administracijos direktorė  Judita Simonavičiūtė  A. V. | **ORGANIZACIJA**  Lietuvos sunkiosios atletikos federacija  Žemaitės g. 6, Vilnius  Tel. (8 46) 41 09 04  Kodas 190685619  A. s. LT 38 7300 0100 0054 0923  „Swedbank“, AB  Prezidentas  Arvydas Vaitkus  A. V. |